CELEX: 62020TN0116
Language: fi
Date: 2020-02-20 00:00:00
Title: Asia T-116/20: Kanne 20.2.2020 – Società agricola Vivai Maiorana ym. v. komissio

20.4.2020   
            
            
               FI
            
            
               Euroopan unionin virallinen lehti
            
            
               C 129/19
            
         
      Kanne 20.2.2020 – Società agricola Vivai Maiorana ym. v. komissio
      (Asia T-116/20)
      (2020/C 129/24)
      Oikeudenkäyntikieli: italia
      
         Asianosaiset
      
      
         Kantajat: Società agricola Vivai Maiorana Ss (Curinga, Italia) Confederazione Italiana Agricoltori – CIA (Rooma, Italia), MIVA – Moltiplicatori Italiani Viticoli Associati (Faenza, Italia) (edustajat: asianajajat E. Scoccini ja G. Scoccini)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 28.11.2019 annetun komission täytäntöönpanoasetuksen (EU) 2019/2070 seuraavan osan: liite IV – Osat A (Rehukasvien siemenet), B (Viljakasvien siemenet), C (Viiniköynnös), F (Vihannesten siemenet), I (Vihannesten taimet) ja J (Hedelmäkasvit).
               
            
                  —
               
               
                  toteamaan, että asetus EU 2016/2031 on pätemätön 36 artiklan, liitteessä I olevan 4 jakson 3 kohdan ja 37 artiklan 2 kohdan osalta.
               
            
         Oikeudelliset perusteet ja pääasialliset perustelut
      
      Tämä kanne koskee Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta 28.11.2019 annettua komission täytäntöönpanoasetusta (EU) 2019/2072 seuraavilta osin: liite IV – Osat A (Rehukasvien siemenet), B (Viljakasvien siemenet), C (Viiniköynnös), F (Vihannesten siemenet), I (Vihannesten taimet) ja J (Hedelmäkasvit).
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu asetuksen (EU) 2016/2031 36 artiklan e ja f alakohdan rikkomiseen, suhteellisuusperiaatteen loukkaamiseen ja perusteluiden puutteellisuuteen
                  
                              —
                           
                           
                              Kantajat väittävät, että alkuperäiseen lajistoon kuuluvien kasvien säänneltyjä muita kuin unionikaranteenituhoojia koskeva kynnysarvo, joka oli 0 prosenttia ja jonka komissio on vahvistanut asetuksen (EU) 2019/2072 liitteessä IV, vahvistettiin ilman asetuksen (EU) 2016/2031 36 artiklan e ja f alakohdassa edellytettyä tarkistusta, että muiden kuin unionikaranteenituhoajien esiintymisestä istutettaviksi tarkoitetuissa kasveissa aiheutuu taloudellisia vaikutuksia, joita ei voida hyväksyä ja että niiden esiintymisen ehkäisemiseksi on olemassa toteutettavissa olevia ja tehokkaita toimenpiteitä.
                           
                        
            
                  2)
               
               
                  Toinen kanneperuste, joka perustuu elintarvikkeiden ja maatalouden kasvigeenivaroja koskevan FAO:n kansainvälisen sopimuksen rikkomiseen
                  
                              —
                           
                           
                              Kantajat väittävät tältä osin, että alkuperäisissä kasvilajeissa esiintyviä unionikaranteenituhoja koskevan nollatason käyttöön ottaminen merkitsee Euroopan unionin ja unionin eri jäsenvaltioiden allekirjoittaman elintarvikkeiden ja maatalouden kasvigeenivaroja koskevan FAO:n kansainvälisen sopimuksen 9 artiklan rikkomista.
                           
                        
            
                  3)
               
               
                  Kolmas kanneperuste, joka perustuu luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30.5.2018 annetun Euroopan parlamentin ja neuvoston asetuksen (EU) 2018/848 (EUVL L 150, s. 1) rikkomiseen
                  
                              —
                           
                           
                              Kantajat väittävät tältä osin, että kasvilajikkeiden valinta- ja yhdenmukaistamismenettely, joka on seurausta unioninkaranteenituhoajia varten vahvistettujen kynnysarvojen soveltamisesta rajoittaa nimenomaisesti asetuksen (EU) 2018/848 säännöksiä.
                           
                        
            
                  4)
               
               
                  Neljäs kanneperuste, joka perustuu ristiriitaan Euroopan unionin maatalouspolitiikan kanssa
                  
                              —
                           
                           
                              Kantajat väittävät tältä osin, että unionikaranteenituhoja koskevien kynnysarvojen käyttöön ottaminen on ristiriidassa Euroopan unionin maatalouspolitiikan kanssa, erityisesti
                           
                        
                              —
                           
                           
                              luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (EYVL 1992, L 206, s. 7) kanssa;
                           
                        
                              —
                           
                           
                              maataloustuotteiden ja elintarvikkeiden laatujärjestelmistä 21.11.2012 annetun Euroopan parlamentin ja neuvoston asetuksen (EU) N:o 1151/2012 (EUVL 2012, L 343, s. 1) kanssa;
                           
                        
                              —
                           
                           
                              Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1305/2013 (EUVL 2013, L 347, s. 487) kanssa;
                           
                        
                              —
                           
                           
                              tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 täydentämisestä 11.3.2014 annetun komission delegoidun asetuksen (EU) N:o 807/2014 (EUVL 2014, L 227, s. 1) 8 artiklan kanssa.